CELEX: 52015PC0217
Language: et
Date: 2015-06-26
Title: Ettepanek: NÕUKOGU OTSUS Euroopa Liidu nimel võetava seisukoha kohta Euroopa Ühenduse ja Šveitsi Konföderatsiooni vahelise põllumajandustoodetega kauplemist käsitleva kokkuleppe alusel loodud ühise veterinaarkomitee otsuse nr 1/2015 suhtes, milles käsitletakse kokkuleppe 11. lisa 1., 2., 3., 4., 5., 6., 7., 10. ja 11. liite muutmist

EUROOPA
                          KOMISJON
                                                         Brüssel, 26.6.2015
                                                         COM(2015) 217 final
                                                         2015/0111 (NLE)
                                          Ettepanek:
                                   NÕUKOGU OTSUS
       Euroopa Liidu nimel võetava seisukoha kohta Euroopa Ühenduse ja Šveitsi
   Konföderatsiooni vahelise põllumajandustoodetega kauplemist käsitleva kokkuleppe
    alusel loodud ühise veterinaarkomitee otsuse nr 1/2015 suhtes, milles käsitletakse
             kokkuleppe 11. lisa 1., 2., 3., 4., 5., 6., 7., 10. ja 11. liite muutmist
ET                                                                                     ET
 ---pagebreak---                                      SELETUSKIRI
   1. ETTEPANEKU TAUST
      Euroopa Ühenduse ja Šveitsi Konföderatsiooni vaheline põllumajandustoodetega
      kauplemise kokkulepe (edaspidi „põllumajanduskokkulepe”) jõustus 1. juunil 2002.
      Pärast põllumajanduskokkuleppe 11. lisa liidete viimast muutmist on muudetud või
      ajakohastatud paljusid õigusakte.
      Kõnealuse kokkuleppe kohaselt esitas Šveits ühisele veterinaarkomiteele kava, kus
      on kirjeldatud meetmeid, mida tal on kavas rakendada, et tagada kodulindude ja
      haudemunadega tegelevate tootmisettevõtete heakskiitmine. Vastavalt kokkuleppele
      kuulub kõnealuse kava heakskiitmine ühise veterinaarkomitee pädevusse.
      Šveits võib kuni 31. detsembrini 2014 teha erandeid nuumkodusigade rümpade ja
      liha keeritsussi (Trichinella) kontrolli nõudest vähese tootmisvõimsusega
      tapamajades. Lisaks on hiljuti muudetud liidu õigusakte seoses liha ametliku
      kontrolliga keeritsusside (Trichinella) suhtes ja seepärast on vaja vaadata läbi
      Šveitsis kohaldatav erand, et Šveitsi praeguseid tavasid saaks järk-järgult kohandada.
      Pärast jõustumist on muudetud põllumajanduskokkulepe 11. lisa 1., 2., 3., 4., 5., 6.,
      7. ja 10. liidet. Samuti on muudetud 11. liites esitatud kontaktpunktide aadresse.
      Seega on vaja kohandada põllumajanduskokkuleppe 11. lisa 1., 2., 3., 4., 5., 6., 7.,
      10. ja 11. liidet.
      Põllumajanduskokkuleppe 11. lisa artikli 19 lõikes 1 on sätestatud lepinguosaliste
      esindajatest koosneva ühise veterinaarkomitee loomine. Komitee kontrollib kõiki
      nimetatud lisaga ja selle rakendamisega seotud küsimusi ning vastutab selles
      ettenähtud ülesannete täitmise eest. Ühisel veterinaarkomiteel on otsustusõigus 11.
      lisas sätestatud juhtudel. Põllumajanduskokkuleppe 11. lisa artikli 19 lõikes 3
      volitatakse ühist veterinaarkomiteed muutma nimetatud lisa liiteid eelkõige nende
      kohandamiseks ja ajakohastamiseks.
      Liit peab vastu võtma seisukoha ühises veterinaarkomitees võetava otsuse suhtes
      seoses 11. lisa vajalike muudatustega. Otsuse 2002/309/EÜ, Euratom artikli 5 lõike 2
      esimese lõigu kohaselt peab liidu seisukoha komisjoni ettepaneku alusel vastu võtma
      nõukogu.
      Ühise veterinaarkomitee otsus nr 1/2015 avaldatakse Euroopa Liidu Teatajas.
   2. ETTEPANEKU ÕIGUSLIK KÜLG
      Ettepanek põhineb Euroopa Liidu toimimise lepingu artikli 207 lõikel 4 koostoimes
      artikli 218 lõikega 9.
ET                                           2                                               ET
 ---pagebreak---                                                               2015/0111 (NLE)
                                                 Ettepanek:
                                           NÕUKOGU OTSUS
           Euroopa Liidu nimel võetava seisukoha kohta Euroopa Ühenduse ja Šveitsi
     Konföderatsiooni vahelise põllumajandustoodetega kauplemist käsitleva kokkuleppe
        alusel loodud ühise veterinaarkomitee otsuse nr 1/2015 suhtes, milles käsitletakse
                  kokkuleppe 11. lisa 1., 2., 3., 4., 5., 6., 7., 10. ja 11. liite muutmist
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 207 lõiget 4 koostoimes
   artikli 218 lõikega 9,
   võttes arvesse Euroopa Komisjoni ettepanekut,
   ning arvestades järgmist:
   (1)      Euroopa Ühenduse ja Šveitsi Konföderatsiooni vaheline põllumajandustoodetega
            kauplemise kokkulepe1 (edaspidi „põllumajanduskokkulepe”) jõustus 1. juunil 2002.
   (2)      Põllumajanduskokkuleppe 11. lisa artikli 19 lõike 1 kohaselt kontrollib ühine
            veterinaarkomitee kõiki nimetatud lisaga ja selle rakendamisega seotud küsimusi ning
            vastutab kõnealuse lisaga ettenähtud ülesannete täitmise eest Nimetatud lisa artikli 19
            lõike 3 kohaselt on ühisel veterinaarkomiteel õigus teha muudatusi 11. lisa liidetesse,
            eelkõige nende kohandamiseks ja ajakohastamiseks.
   (3)      Nõukogu ja komisjoni 4. aprilli 2002. aasta otsuse 2002/309/EÜ, Euratom2 artikli 5
            lõike 2 esimese lõiguga nähakse ette, et nõukogu võtab komisjoni ettepanekul vastu
            Euroopa Liidu seisukoha ühises veterinaarkomitees.
   (4)      Liit peaks kindlaks määrama seisukoha, mis võetakse ühises veterinaarkomitees seoses
            kõnealuste vajalike muudatustega.
   (5)      Ühise veterinaarkomitee otsus nr 1/2015 peaks jõustuma selle vastuvõtmise
            kuupäeval,
   ON VASTU VÕTNUD KÄESOLEVA OTSUSE:
                                                  Artikkel 1
   Euroopa Ühenduse ja Šveitsi Konföderatsiooni vahelise põllumajandustoodetega kauplemist
   käsitleva kokkuleppe 11. lisa artikli 19 lõike 1 alusel loodud ühises veterinaarkomitees võetav
   Euroopa Liidu seisukoht 11. lisa 1., 2., 3., 4., 5., 6., 7., 10. ja 11. liite muutmise suhtes
   põhineb käesolevale otsusele lisatud ühise veterinaarkomitee otsuse eelnõul.
   1
            EÜT L 114, 30.4.2002, lk 132.
   2
            Nõukogu ja komisjoni otsus 2002/309/EÜ, Euratom, 4. aprill 2002, teadus- ja tehnikakoostöö
            kokkuleppe suhtes Šveitsi Konföderatsiooniga seitsme kokkuleppe sõlmimise kohta (EÜT L 114,
            30.4.2002, lk 1).
ET                                                     3                                                ET
 ---pagebreak---                                                  Artikkel 2
   Euroopa Ühenduse ja Šveitsi Konföderatsiooni vahelise põllumajandustoodetega kauplemist
   käsitleva kokkuleppe alusel moodustatud ühise veterinaarkomitee otsus nr 1/2015 kokkuleppe
   11. lisa 1., 2., 3., 4., 5., 6., 7., 10. ja 11. liite muutmise kohta avaldatakse Euroopa Liidu
   Teatajas kohe pärast selle vastuvõtmist.
                                                 Artikkel 3
   Euroopa Ühenduse ja Šveitsi Konföderatsiooni vahelise põllumajandustoodetega kauplemist
   käsitleva kokkuleppe alusel moodustatud ühise veterinaarkomitee otsus nr 1/2015 jõustub
   selle vastuvõtmise kuupäeval.
                                                 Artikkel 4
   Käesolev otsus on adresseeritud liikmesriikidele.
   Brüssel,
                                                   Nõukogu nimel
                                                   eesistuja
ET                                                    4                                           ET